ועדת הכספים, כנסת 20, פרוטוקול מספר 732, 2017-06-19 11:00

משה גפני: אנחנו עוברים לנושא הבא: המיסוי המוטל על תשומות המשמשות לייצור לצורך ייצוא, הצעתו של חבר הכנסת עפר שלח, זה דיון נוסף שאנחנו מקיימים על כך.

משה גפני: עפר שלח, הבמה לרשותך ונראה לאן אנחנו מתקדמים.

עפר שלח: בקצרה אדוני מכיוון שבאמת עשינו על כך דיון.

עפר שלח: עסקינן בחברות שמייבאות חומרי גלם על מנת לייצא ואז הן משלמות מע"מ על חומרי הגלם בכניסה.

עפר שלח: לעומת זאת, לוקח זמן עד שהן מקבלות את ההחזר.

עפר שלח: בדיון שקיימנו בפעם הקודמת, דעת כולם היתה שהמצב הזה איננו מצב תקין ורשות המסים אמרה שהיא תפתח מסלול ירוק שבו ההחזר הזה יהיה בתוך ימים ספורים ובעצם לא ייווצר מצב שחברה שמייבאת כדי לייצא מממנת ובעצם נותנת אשראי למדינה ל-30 או ל-45 יום או לפי סקר של התאחדות התעשיינים אפילו יותר.

עפר שלח: "דא עקא", ככל הנראה הדבר איננו עומד במבחן המציאות והמסלול הירוק הזה יכול להיות שהוא עובד לכמה חברות, הוא לא עובד ברובן ועדיין אנחנו במצב שבו הדבר הבלתי סביר הזה גם על דעתנו מתקיים.

עפר שלח: יש פערים של 30-45 יום או יותר ולכן הצעתי, שאנחנו נבטל את המצב הזה וניצור מצב שבו מי שהוכיח שהוא מייבא בשביל לייצא או אפילו יש לו תחזית שהוא עומד לייצא את הרוב, שהיא מבוססת מול רשות המסים, רשות המסים יש אנשים רציניים, הם יידעו על מה מדובר, יוכל לקבל את הקיזוז הזה באופן אוטומטי.

עפר שלח: ואם יוכח אחר כך שהוא לא עמד בזה אז הוא יצטרך להחזיר כסף אבל לא ניצור מצב שבאופן קבוע מפעלים שהם מפעלים שאנחנו רוצים לתמוך בהם שבסופו של דבר הם מייבאים חומרי גלם ומייצאים תוצרת לחו"ל, שזה בדיוק מה שאנחנו רוצים, יצטרכו לעמוד בנטל המימוני הזה.

<שי דותן: הטענה הזאת קודם כל היא כונה.

משה גפני: רק נעשה סדר במה שאמר חבר הכנסת עפר שלח.

משה גפני: האמת היא, שאם בעסקים הפרטיים שלנו זה היה, לכאורה לא היינו נוהגים בדרך הזאת, גם אמרנו את זה בישיבה הקודמת.

משה גפני: אין בעיה, זה סתם לעשות חשבונאות מיותרת וגם לגרום עוול למי שבעצם מגיע לו הפטור.

משה גפני: אז מה שאתם עושים, אתם גובים ממנו את הכסף ומחזירים, שזה תהליך.

משה גפני: התהליך הזה הוא תהליך בירוקרטי והוא לא כל כך עובד.

משה גפני: אנחנו אז שאלנו למה שלא תעשו את זה נורמאלי כמו שכל בן אדם עושה בחייו הפרטיים, תקזזו את זה, תקזזו את הכסף הזה, הוא לא יצטרך לשלם.

משה גפני: אם אכן יתברר, במקרים בודדים, בגלל שהוא הצהיר הרי שכל הפעולות שנעשות על ידו עומדות בקריטריונים האלה, ולאחר מכן, אם ייקרה מקרה חריג, הוא ישלם את הכסף הזה, אתם תחייבו אותו והוא ישלם.

משה גפני: למה לא לעשות את זה בדרך הזאת ואז אמרנו אולי נעשה חקיקה כדי לשנות את זה.

משה גפני: אבל אז אמרנו, לא מתאים חקיקה, יותר מתאים לדבר אתכם מאשר חקיקה שזה נראה כאילו אנחנו כופים עליכם את העניין.

משה גפני: זה גם לא כל כך מדויק שצריך לעשות חקיקה.

משה גפני: אז הנה אנחנו מדברים אתכם ואנחנו רוצים לקבל תשובה שתתקבל על דעתנו.

<שי דותן: אשתדל כמיטב יכולתי.

<שי דותן: כעיקרון, הקמנו את המסלול הירוק כי אנחנו חושבים שיש בעיה - - -

משה גפני: לא, המסלול הירוק זה בדיעבד.

משה גפני: זאת אומרת, קודם כל יש לנו מסלול רגיל, מסלול לא ירוק.

<שי דותן: בסדר גמור, בוא נדבר על המסלול החדש.

<שי דותן: למה אנחנו כן נצמדים למסלול הירוק ומזה תבין למה לא מסלול חדש.

<שי דותן: המסלול הירוק שומר על השיטה הקיימת.

<שי דותן: כיום רשות המסים גובה בייבוא 42 מיליארד שקל בשנה, נכון לשנת 2016.

<שי דותן: נכון שמרביתו של הכסף הזה בסופו של דבר מוחזר כתוצאה מבקשה להחזר מס - - -

משה גפני: תשובה שמשתיקה אותי תמיד, אני אף פעם לא יכול להתמודד אתה.

משה גפני: תסביר לי את השיטה.

<שי דותן: השיטה הזאת בישראל - - -

עפר שלח: אז כמה מפסיד המגזר העסקי 42 מיליארד שקל על 30 יום - - -

<שי דותן: זה 30 יום במקסימום ואנחנו לא מגיעים לזה.

<שי דותן: קודם כל שיטת המע"מ בכללותה, השיטה בישראל זוכה לשבחים בכל העולם.

<שי דותן: זאת שיטת מע"מ אולי המשובחת ביותר שיש בעולם היום ואנחנו מושא לקנאה בכל המדינות – אפשר לבדוק אותי בספרות הכלכלית – במיוחד באירופה, שמנהיגות את שיטת המע"מ, בין היתר מהסיבה של עמידה על העקרונות הבסיסיים של מע"מ.

<שי דותן: כל העניין של מנגנון, זה החזר וכדומה, אז לא לעבור לשיטת המס האמריקאית, שכל מחירי הצרכן הסופי בסופו של דבר יחויב במע"מ.

<שי דותן: לשיטה יש יתרונות והיתרון המרכזי שלה זה פיזור סיכונים.

<שי דותן: כל חוליה בשרשרת בעסקה משלמת כסף, ככה שאם האחרון בשרשרת שמוכר לצרכן הסופי נעלם, לא אובד לי כל הכסף.

<שי דותן: לשיטה יש יתרונות, במסגרת השיטה בחנו את זה וגם המציאו לנו מהתאחדות התעשיינים שיטות שונות שלמשל נהוגות בהולנד, בחנו את זה, זה מסרבל, נדרשות ערבויות, זה להקים מנגנון חלופי, להצמיד כוח אדם, להתאים את מערכות המחשוב, צריך לפקח על החובה הזאת אם אני פוסח עליך בהחזר בייבוא.

<שי דותן: צריך לפקח כמה פסחתי, האם באמת שילמת את מה שהיית צריך בחודש הבא.

<שי דותן: אני אומר, רגע, כל הדבר הזה ייקח שנים גם להקים אותו ולעשות ולייעל אותו.

<שי דותן: אני אומר, תנו לנו צ'אנס עד ה-1.1, אנחנו באמת מתקדמים, אורן הרמבם עדי שאנחנו באמת עושים את המיטב ואנחנו רוצים להגיע למצב – דרך אגב, הפוך למה שטענתם קודם לעניין האפליה, למה רק ליצואנים?

<שי דותן: למה לכל מי שמייבא?

<שי דותן: מי שמוכר בשוק המקומי, הוא דווקא עוסק קטן יותר, אולי הנטל הזה יותר כבד, ההחזר שמעוכב לו אולי מכביד עליו מבחינה מימונית.

משה גפני: לא הבנתי את המשפט הזה.

משה גפני: הוא חייב במע"מ, הוא לא אמור לקבל החזר.

<שי דותן: בוודאי שיש החזר.

<שי דותן: לא תמיד כל העסקאות שלו - - -

משה גפני: הוא חייב במע"מ?

<שי דותן: בוודאי.

<שי דותן: השיטה היא, שכולם חייבים במע"מ, זו השיטה הגדולה.

משה גפני: אני לא מבין, אתה לא יכול להמשיך הלאה.

משה גפני: אני בעד שוויון, בסדר.

משה גפני: זה שמייבא לארץ הוא חייב במע"מ?

<שי דותן: כן.

משה גפני: הוא לא יקבל החזר.

<שי דותן: הוא יבקש החזר.

משה גפני: יבקש, לא יקבל.

משה גפני: יקבל?

<שי דותן: הוא יבקש, אם יש לו החזר, אם סך התשומות שלו עולות על סך העסקאות, הוא יקבל.

משה גפני: אני כנראה לא אבין רק הדוגמה שהבאת היא לא דוגמה נכונה מבחינתי.

<שי דותן: למה לא?

משה גפני: בגלל ששם אין לו פטור.

משה גפני: עפר שלח מדבר על ייבוא שיש לו פטור.

משה גפני: טכנית, למה אתה לוקח ממנו - - -

<שי דותן: כרגע בחוק מע"מ אין ייבוא שיש לו פטור.

משה גפני: אתה בחור חכם, אולי אתה לוקח בחשבון שאני לא אבין.

<שי דותן: אני לוקח בחשבון שאתה מבין מאוד.

משה גפני: הבאת דוגמה, אם הדוגמה שלך נכונה, אתה צודק.

משה גפני: אבל אם הדוגמה שלך לא נכונה, אתה לא צודק.

משה גפני: יש שני סוגי יבואנים.

משה גפני: יש את היבואן הזה שעליו מדבר עפר שלח.

משה גפני: היבואן הזה, גם אתה אומר, הוא מייבא, ישלם מע"מ, יקבל החזר.

משה גפני: בסדר, שאלנו למה צריך את התהליך הזה.

משה גפני: אתה הבאת דוגמה ממי שמייבא וחייב במע"מ, הוא לא יקבל החזר.

משה גפני: זה אני מבין, אתה גובה ממנו בגלל שהוא חייב.

משה גפני: אבל ההוא לא חייב.

משה גפני: זה שעליו הוא מדבר, לא חייב, למה אתה מחזיק אותו?

<שי דותן: למה הוא לא חייב?

עפר שלח: מפני שהוא מייבא כדי לייצא.

עפר שלח: ברגע שהוא מייצא, הוא מקבל את זה חזרה.

עפר שלח: אתה אומר.

<שי דותן: אני עכשיו יבואן חדש, קניתי מחסנים ואני מתכוון למכור את הסחורה שלי בארץ.

<שי דותן: אני עכשיו מייבא ואני לא מתכוון לייצא בכלל.

<שי דותן: יש לי מחסנים, טיפין טיפין אני אמכור את זה.

משה גפני: אתה חייב במע"מ?

<שי דותן: בוודאי.

משה גפני: בסדר גמור, מה הבעיה?

<שי דותן: לפי עפר אני מפלה אותו לרעה.

משה גפני: לא, הוא חייב.

<שי דותן: הוא לא יצואן.

משה גפני: הוא חייב מע"מ.

משה גפני: עפר לא בא לתקן עכשיו את החוקים.

<שי דותן: בוא נעשה סדר.

עפר שלח: אני אומר מה שאתה אומר רק שזה מין בשאינו מינו.

עפר שלח: אם אני יבואן ואני מייבא מחסנים, אני יכול למכור את זה לאורך שנתיים ובשנתיים, כל פעם שאמכור, הדבר שאתה מדבר עליו יתקיים.

עפר שלח: פה אני מייבא חומר גלם בשביל לייצר ולייצא.

עפר שלח: אני בכלל חברה שזה קיים אצלה כבר שנים, אני מראה לך, אני כל שנה ככה מייבא וככה מייצא.

עפר שלח: בפועל כל מה שנוצר, שבקצה המע"מ שלי הוא אפס כי כשאני מייצא אני מקבל אותו חזרה, כל מה שנוצר זה ה-45 יום אלה שזה עולה לי אשראי על 42 מיליארד שקל, זה הון תועפות.

<שי דותן: אני מחויב להחזיר תוך 30 יום, אלא אם כן אני מעכב לביקורת.

<שי דותן: אז זה לא מגיע ל-45.

<שי דותן: אבל בואו נחזור קצת אחורה.

<שי דותן: אני אומר, הקמנו מנגנון, הוא צריך להיכנס, שע"מ יקים אותו עוד חודש, תנו לנו צ'אנס עד 1.1, אנחנו רוצים לגרום לכך שכל רשימוני הייבוא יוחזרו.

<שי דותן: כרגע נתנו הנחיה, שמי ש-75% מההחזר שלו נובע מרשימוני ייבוא, ההחזר שלו יינתן לו תוך יומיים.

<שי דותן: מי ש-50% החזר ויש לו עוד ספקים קבועים, תוך שישה ימים.

<שי דותן: הרעיון הוא, שאם זה יעבוד טוב, אנחנו רוצים מה-1.1 כל רשימוני הייבוא - הרעיון הוא לא לשנות את השיטה, ליצור מנגנון שכן ייקח הרבה זמן.

<שי דותן: אנחנו כן מבינים את הצורך - - -

עפר שלח: אמרנו בדיון הקודם, שמקובל עלינו שאם פותרים את זה ברמה - - -

<שי דותן: יש לנו אינטרס - - -

עפר שלח: תיכף נשמע את התאחדות התעשיינים שאומרים, זה לא עובד ברמה הזאת.

<שי דותן: אני רק אעיר, שיש לנו אינטרס רב שהתעשייה, להקל עליה כמה שיותר.

<שי דותן: אנחנו רוצים להוריד חסמים כמה שיותר כי בסופו של דבר הם מתייעלים, הם נעשים יותר טובים ובסופו של דבר אנחנו גם מקבלים יותר כסף.

<שי דותן: זו העמדה שלנו.

משה גפני: בוא נסכם את הדיון.

משה גפני: תוריד את הדוגמאות, מי שחייב במע"מ, חייב במע"מ, נקודה.

משה גפני: עפר שלח מעלה נושא שהוא בעיקרו טכני.

משה גפני: הוא אומר ככה, מי שמייבא חומר גלם, עומד מולכם כל הזמן, מייצר כאן את חומר הגלם הזה למוצר מושלם, הוא מייצא אותו.

משה גפני: הוא פטור ממע"מ, או שהוא משלם מע"מ אפס, אתם ככה אוהבים להגדיר את זה.

משה גפני: אומר עפר שלח ואני מצטרף אליו, למה צריך את כל התהליך הזה?

משה גפני: אם אכן הגעתם למסקנה, שהאיש פטור ממע"מ או שהמע"מ שלו זה אפס מכיוון שהוא מייבא את חומר הגלם ומייצא אותו כמוצר מוגמר, הוא לא חייב במע"מ, אז תעזבו את העניין, בוא נקזז.

משה גפני: אם יתברר בסופו של דבר שהוא אכן חייב את הכסף, אתם תגבו את זה ממנו.

משה גפני: אתה טוען, שיש שיטה, זו טענה קבועה שאתם אומרים אותה ואני עד היום לא הבנתי.

<שי דותן: גם אם אתה לא יצואן, ממילא תקבל החזר, יכול להיות שלא, יכול להיות שהמכירות המקומיות יעלו, אבל למה אם בסופו של דבר - - -

משה גפני: אתם מתנגדים באופן קבוע בכל תחום, בכל דבר ועכשיו גם בתחום הזה וזה כמעט גובל באבסורד.

משה גפני: אתם מתנגדים לשנות את השיטה.

משה גפני: יש את השיטה, השיטה הזאת מאוד מוערכת בעולם.

משה גפני: מה זה מוערכת בעולם, בארצות הברית זה גם כך?

<שי דותן: בארצות הברית זה יותר גרוע.

משה גפני: אז צריך לקחת את הדברים הטובים מכל העולם.

<שי דותן: לקחנו את הטוב ביותר.

מיקי לוי: אני מבין את רשות המסים שלא רוצה לפגוע בשרשרת המס.

מיקי לוי: מצד שני, אני לא מוכן לתת לפגוע בתעשיינים, שלא כל ה-42 מיליארד שקל זה שלכם.

מיקי לוי: זה ברור לחלוטין, כמחציתו, פלוס מינוס.

מיקי לוי: אם השיטה שהוא אומר כאן, תוך שישה ימים - - -

משה גפני: יומיים, הוא דיבר על יומיים.

מיקי לוי: אם השיטה הזאת ניתן לה צ'אנס.

מיקי לוי: אני מבין את שינוי החקיקה של פגיעה בשרשרת המס, יש לה משמעות.

מיקי לוי: אני בא גם מהצד השני של המתרס, אם ההתחייבות של רשות המסים תוך 48 שעות לפתור את הבעיה בהחזר, זה בהחלט מספק אותי ואז הוא לא פוגע בשרשרת המס.

מיקי לוי: אני נגד שינויי חקיקה בנושא מסים, שחלק ייעשו ככה וחלק ייעשו ככה.

מיקי לוי: אם זה מספק אתכם היומיים האלה, אני חושב שצריך לבוא לכדי איזשהו איזון, הפשרה היא ראויה ובתנאי שנבחן אותה.

<אורן הרמבם: תודה אדוני היושב ראש, תודה לוועדה ולחבר הכנסת עפר שלח על המעקב, קיימנו את הדיון הקודם בנושא הזה לפני כשנה ושלושה חודשים ולצערי הרב הרבה לא השתנה מאז.

<אורן הרמבם: אנחנו ממשיכים לקבל פניות חוזרות ונשנות ממפעלים, מיצואנים, על עיכובים בהחזרי המע"מ.

<אורן הרמבם: מדובר כאן על יומיים, על שישה ימים, החוק מאפשר 30 ימים, בפועל אנחנו מקבלים בשוטף תלונות על כך שההחזרים ניתנים גם אחרי 30 יום, אחרי 45 יום ואפילו במקרים קיצוניים מעבר לזה.

<אורן הרמבם: עשינו סקר בקרב כ-40 יצואנים מכל רחבי הארץ, מכל הגדלים, קטנים, גדולים, מכל הענפים, גילינו ש-50% מהמשיבים בסקר הזה טוענים שהם מקבלים את ההחזרים אחרי 30 יום, בעוד שהנוהל הקיים מדבר על שישה ימי עבודה או מסלול אחר שמדבר על קצת יותר משישה ימי עבודה.

<אורן הרמבם: אבל הרבה יותר חמור מזה, רק 30% מבין היצואנים עושים שימוש בנוהל הקיים.

משה גפני: מה זאת אומרת, מה עושים ה-70% האחרים?

<אורן הרמבם: עובדים בשוטף ללא הנוהל של ההחזרים המהירים.

<אורן הרמבם: כלומר, עובדים לפי החוק שמדבר על 30 ימי החזר.

<אורן הרמבם: המשמעות של 30 ימי החזר וגם 20 ימי החזר וגם עשרה ימי החזר, זו עלות מימון מאוד כבדה על יצואנים שממילא במהלך השנה האחרונה ולצערי אפילו בשנים האחרונות מתמודדים עם זה.

<אורן הרמבם: אדוני היושב ראש, אתה מכיר את הסוגיה הזאת, אתה מתמודד אתה כאן במסגרת הוועדה וזה נטל מימוני מאוד כבד שנוסף על אותם יצואנים.

<אורן הרמבם: כלומר, לפי הסקר הזה רק 30% בלבד מתוך היצואנים מכירים ועושים שימוש בנוהל הזה.

<אורן הרמבם: אדוני היושב ראש, ברשותך, משהו אבסורדי לחלוטין, הם מקבלים תשובות שמגיעות אלי, תשובות מתחנות המע"מ שאליהן הם מדווחים.

<אורן הרמבם: חלק מתחנות המע"מ פשוט מתנערות מהנוהל הזה, לפחות בחודשים הראשונים שהוא יצא כחוזר חתום על ידי סמנכ"ל הרשות.

<אורן הרמבם: תחנות המע"מ התייחסו לנוהל הזה כאל טיוטה או כאל מסמך שהוא לא מחייב או מסמך שהוא לא בתוקף, זה פשוט אבסורד.

<אורן הרמבם: ויש עוד כל מיני טיעונים מגוחכים שאנחנו שומעים עליהם.

<אורן הרמבם: לכן, יומיים זה מעולה, אפילו שישה ימים, זה בהחלט משפר את המצב בהשוואה למצב הנוכחי.

<אורן הרמבם: אבל אנחנו סקפטיים.

<אורן הרמבם: המתנו למעלה משנתיים לנוהל הקיים אחרי פיילוט מאוד.

<אורן הרמבם: איך אנחנו יכולים להאמין שנוהל חדש ישפר את המצב?

משה גפני: הבנו.

משה גפני: שואל חבר הכנסת מיקי לוי, האם אתה רוצה לתת צ'אנס, שאכן יתברר שמה ששי אומר יתבצע עד ה-1 בינואר?

משה גפני: אם יתבצע, טוב, אם לא, הולכים למסלול אחר.

משה גפני: מקובל עליך?

<אורן הרמבם: יומיים.

<אורן הרמבם: יש כאן סמנכ"ל כספים מחברה בעוטף עזה, אשמח שגם הוא יתבטא.

<אורן הרמבם: הוא יוכל להתייחס גם ליומיים כי הוא זה שחי ביום יום את הקשיים.

משה גפני: אם אכן שעד ה-1 בינואר יתברר שכולם מקבלים החזר תוך יומיים, זה בסדר?

<עמי שוקרון: כמובן שזה בסדר, היינו שמחים אם זה היה מידית, שהיו מיישמים את הנוהל הקיים של שישה ימים.

<עמי שוקרון: זה לא קורה.

<עמי שוקרון: אין כתובת, אין עם מי לדבר במע"מ.

<אורן הרמבם: אדוני היושב ראש, יומיים זה בהחלט פתרון סביר וראוי שיכול להקל מאוד על הבעיה.

<אורן הרמבם: השאלה, ראשית, למה לחכות עד ה-1 בינואר?

משה גפני: התחלת לנהל משא ומתן עכשיו?

משה גפני: חבר הכנסת עפר שלח, יש הצעת חוק שהכנו אותה אז שקובעת שיש קיזוז, שזה מה שביקשת.

משה גפני: אני לא ממליץ ללכת על העניין הזה.

משה גפני: אני ממליץ ללכת על ההסדר הזה, עד ה-1 בינואר.

משה גפני: נניח את הצעת החוק, תראה את הצעת החוק, תחליט אם אתה הולך עליה.

משה גפני: לא נביא אותה עכשיו.

משה גפני: אני הולך עם שי, אני תמיד עם רשות המסים, פעם בעד, פעם נגד, אבל תמיד אתם.

משה גפני: אנחנו הולכים על המסלול הזה, אם אכן יתברר, שיגידו אנשים שהמצב הסתדר, יומיים מחזירים את הכסף, אז לא הולכים לחקיקה, לא מתאים בעניין הזה חקיקה.

משה גפני: נצטרך לעשות אותה אם לא תהיה ברירה.

משה גפני: אומר שי – ואני הולך אתו – עד ה-1 בינואר יהיה פתרון של יומיים, יקבלו החזר.

<שי דותן: יומיים עד שישה, תלוי בהרכב של הייבוא.

משה גפני: התחלת?

<שי דותן: יומיים עד שישה.

עפר שלח: יומיים עד שישה, נחיה עם זה.

משה גפני: בסדר.

משה גפני: ובתנאי שאם ב-1 בינואר, המציאות הזאת שלא תתקיים ב-1 בינואר כפי שאתה אמרת, אם אכן לא תתקיים, אתה הולך אתנו על העניין שיש קיזוז.

משה גפני: לא משלמים ומקבלים חזרה בתוך יומיים עד שישה, אלא לא משלמים.

משה גפני: אם אתה תגיד שהולכים על זה, הנה מה טוב.

משה גפני: אם לא, אנחנו נשים את החקיקה ונגיד שאתם לא יכולים לעמוד בזה.

משה גפני: עובדה, שהאיש הבכיר של רשות המסים היה כאן בוועדת הכספים פעם שנייה ואמר, אנחנו הולכים לפתרון הזה ולא הצלחתם.

משה גפני: מה שעפר שלח טען, התברר שהוא נכון.

משה גפני: בסדר?

<אורן הרמבם: אדוני היושב ראש, שתי הערות.

<אורן הרמבם: הערה אחת לגבי לוחות הזמנים.

<אורן הרמבם: למה צריך להמתין עד ה-1 בינואר?

משה גפני: אתה יכול להגיד אני לא מקבל, אתה לא יכול להסכים לתהליך הזה ולהגיד לו תעשה את זה בעוד חודש, הוא לא יעשה את זה.

<שי דותן: אני מבטיח לעשות את מיטב המאמצים שזה יהיה לפני ה-1 בינואר.

<שי דותן: יש לי גם אינטרס לסייע למשק ולעשות את זה יותר מהר.

מיקי לוי: אני מבקש ב-1.10 תיק תזכורת, אתם תדווחו לוועדה ב-1.10.

עפר שלח: לא, היושב ראש, היות וזה נושא שלי אני מבקש ממך שאם עד ה-1 בינואר נשתכנע שזה לא קורה, תונח הצעת החוק ונתמוך בה כולנו.

משה גפני: בסדר.

משה גפני: רבותי, זה הסיכום, שי תעמוד בזה.

<שי דותן: נשתדל לעמוד בזה, נעשה את מיטב המאמצים.

משה גפני: תודה רבה לכם.